Ko hono huafa, ko Lātū mei hono ʻeiki, naʻe liliu ia ki Māʻatu, koeʻuhi ʻaho ʻe taha, naʻe ʻaʻahi ki Niuatoputapu ʻa Lavelua, ko Munigoto (pe Ngalu Atuvaha ?). Naʻe ʻave ʻe ia ʻa e mātaʻu fingota hoihoifua. ʻI he taimi ko ia, naʻe ui ko e pā ʻi he lea Niuatoputapu, pe utumāʻatu ʻi he lea fakaʻUvea. Naʻe fefetongiʻaki ʻa e ongo hingoa ʻe he ongo tuʻi. ʻA ia he taimi ni ʻoku ui ʻa e mātaʻu pehē ko e utumāʻatu ʻi Niuatoputapu pea pā ʻi ʻUvea, pea naʻe hoko ki he lea tapu ʻa e foʻi lea motuʻa ko e utumāʻatu ʻi ai.